als_Latn dik_Latn sag_Latn
eBay ka njoftuar së fundmi planet për të ndarë biznesin e saj në dy kompani të pavarura dhe të ndryshme: eBay dhe PayPal. Ndarja nga PayPal është parë nga të dyja kompanitë si një mënyrë për t’u fokusuar në mundësitë e shumta që janë para tyre, dhe për t’u siguruar se secila kompani do ndërtojë suksesin e saj sa më shpejt të mundet.
Kjo ndarje, që pritet të ndodhë në mesin e vitit që vjen, sigurisht që do të sjellë ndryshime dhe në postet apo stafin. Shefi aktual i eBay Marketplace, Devin Weing, do të marrë postin e shefit ekzekutiv të eBay Inc. Ndërkohë ekzekutivi i American Express, Dan Schulman, do të jetë në krye të PayPal.
Ndarja e eBay-t, e cila ka si qëllim lehtësimin e shitblerjeve në internet, dhe PayPal, që kërkon të jetë lider i pagesave në internet, është diçka që investuesi Carl Icahn e ka dashur prej shumë kohësh. Ai më në fund ia arriti qëllimit, pasi edhe shefat ekzekutiv të të dyja kompanive ndajnë të njëjtin mendim me të, që këto kompani duhet të jenë të pavarura me njëra tjetrën që të kenë më shumë sukses.
(Herë të lexuara: 148)
als_Latn als_Latn als_Latn als_Latn